Tiek izšķirti divi galvenie veļas mašīnu veidi - pusautomātiskās un automātiskās veļas mazgājamās mašīnas. Pusautomātiskajām veļas mašīnām ir nepieciešama cilvēka klātbūtne, jo ne visi procesi notiek pilnībā automātiski. Lielākoties šādām veļas mašīnām ir divi atsevišķi konteineri. Tas nozīmē to, ka viens konteiners ir paredzēts drēbju mazgāšanai, otrs - drēbju skalošanai. Izvēloties šādu veļas mazgājamo mašīnu, Jums jārēķinās, ka drēbes būs jāpārvieto no viena konteinera uz otru. Savukārt, automātiskajās veļas mašīnās apģērba mazgāšana notiek ar vienas tvertnes palīdzību, kas ir daudz parocīgāk. Šāda veida veļas mašīnai ir labāka energoefektivitātes klase, piemēram, klase a vai klase b, kas ilgtermiņā ļauj samazināt elektroenerģijas patēriņu un ietaupīt.